apropos
Store norske leksikon,Ordforklaringer,Fremmedord og lånord
Som substantiv betyr apropos en ytring eller bemerkning som har tilknytning til det man snakker om. Et eksempel på slik bruk er denne setningen: «Som et apropos til det du sa om D-vitaminmangel, har du vært ute i sola i dag?»
Som preposisjon brukes apropos når man kommer på noe som er relevant for eller har tilknytning til samtaleemnet. Her kan apropos byttes ut med mens vi snakker om. Et eksempel på slik bruk er denne setningen: «Apropos sommerferie, har dere planlagt hvor dere skal dra?»Apropos kan også brukes som adverb og betyr da 'i rette øyeblikk; beleilig'. Et eksempel på slik bruk er denne setningen: «Bemerkningen kom svært apropos.»Det motsatte av apropos er malapropos. Les mer i Store norske leksikon fremmedord